ΓΡΑΠΤΗ ΕΡΩΤΗΣΗ E-0203/02

υποβολή: Erik Meijer (GUE/NGL) προς την Επιτροπή

(5 Φεβρουαρίου 2002)

Θέμα: Η προστασία των καταναλωτών μέσω της θέσπισης των όρων που θα επιτρέπουν στις επιχειρήσεις να αρνούνται ως μέσον πληρωμής τα κέρματα ενός, δύο και πέντε λεπτών του ευρώ

1. Θυμάται η Επιτροπή ότι όλα τα δεκαδικά κέρματα, που αποτελούσαν κατά το παρελθόν ένα νόμιμο μέσον πληρωμής στα κράτη μέλη της Ευρωπαϊκής Ένωσης, διαιρούνταν αρχικά σε 100 λεπτά ή, σε ορισμένες περιπτώσεις, και σε 200 ημίλεπτα, καθώς και ότι κέρματα μικρής ονομαστικής αξίας — συγκεκριμένα το ένα λεπτό — εγκαταλείφθηκαν σε πολλές χώρες επειδή η αξία τους είχε καταστεί αμελητέα ως συνέπεια τωνποτιμήσεων·

2. Μπορεί να αναφέρει η Επιτροπή εάν το γεγονός ότι στα αρχαιότερα νομισματικά συστήματα οι πιο μικρές ονομαστικές αξίες ήταν της τάξης των δύο λεπτών ελήφθηπόψη κατά τον καθορισμό της αξίας του ευρώ, τέλος του 1998, και κατά συνέπεια του λεπτού· Εάν όχι για ποιο λόγο·

3. Μπορεί να αναφέρει η Επιτροπή εάν κατά την καθιέρωση του ευρώ κρίθηκε ότι το μικρότερο κέρμα, ήτοι το ένα λεπτό, αντιπροσώπευε μια αρκετά μεγάλη αξία ώστε να εξακολουθήσει να χρησιμοποιείται μακροπρόθεσμα για τις πληρωμές σε είδος, ώστε να τεθεί τέρμα στις διαφορές μεταξύ των αναγραφομένων στα τιμολόγια τιμών και των πραγματικά καταβαλλομένων ποσών, όπως συνέβαινε στο παρελθόν, επειδή η έλλειψη των καταλλήλων κερμάτων, για τις σε είδος πληρωμές, είχε οδηγήσει σε στρογγύλεμα των τιμών κατά ποσό που να αντιστοιχεί λόγου χάριν σε πέντε έως δέκα φορές την αξία ενός λεπτού·

4. Μπορεί να αναφέρει η Επιτροπή εάν ορισμένα κράτη μέλη της ΟΝΕ, λόγου χάριν η Φινλανδία, έχουν ήδη λάβει ως δεδομένο ότι τα κέρματα του ενός ή δύο λεπτών είναι περιττά αποφασίζοντας ως εκ τούτου ότι θα τεθεί στην κυκλοφορία μόνο ένας περιορισμένος αριθμός εξ αυτών, με το ενδεχόμενο να μην γίνει δεκτή η χρήση τους· Μπορούν τα κράτη μέλη να αποφασίζουν μονομερώς την κατάργηση των κερμάτων ενός λεπτού ή άλλης ονομαστικής αξίας·

5. Μπορεί να αναφέρει η επιτροπή εάν οι εμπορικές ή άλλες επιχειρήσεις νομιμοποιούνται να αρνηθούν ως μέσον πληρωμής τα κέρματα του ενός ή δύο λεπτών, ενδεχομένως δε και άλλων κερμάτων ή χαρτονομισμάτων· Βασίζεται η άρνηση αυτή στην παλιά αρχή που απαγόρευε την πληρωμή ενός σημαντικού ποσού με ένα μεγάλο αριθμό κερμάτων μικρής ονομαστικής αξίας ή έχει τώρα καταστεί νόμιμη και οιαδήποτε άλλη άρνηση·

6. Είναι διατεθειμένη η Επιτροπή να διασφαλίσει, κατόπιν διαβούλευσης με τα κράτη μέλη και την ΕΚΤ, ότι δεν θα μπορούν οι επιχειρήσεις, για εσωτερικούς λόγους νομισματικής και διοικητικής διαχείρισης, να αρνούνται με δική τους απόφαση τα κέρματα μικρής ονομαστικής αξίας που κυκλοφορούν, παρά μόνο με την προϋπόθεση ότι η άρνηση αυτή οδηγεί σε μείωση της τιμής ίση προς τον πιο μικρό πολλαπλασιαστή του πιο μικρού δεκτού κέρματος (ήτοι 2,5 ή 10 λεπτά του ευρώ) και ποτέ σε στρογγύλεμα της τιμής προς τα άνω·

Απάντηση του κ. M. Solbes Mira Εξ ονόματος της Επιτροπής

(21 Μαρτίου 2002)

1.-3. Η Επιτροπή μελέτησε σε στενή συνεργασία με την ομάδα εργασίας των διοικητών των Εθνικών Τραπεζών των νομισμάτων τις διάφορεςφιστάμενες ονομασίες. Έπρεπε να βρεθεί μια ισορροπία μεταξύ ενός μεγάλου αριθμού κερμάτων που θα μπορούσε να δημιουργήσει προβλήματα αναγνώρισης και ενός περιορισμένου αριθμού διαφορετικών κερμάτων που θα καθιστούσαν το νόμισμα περίπλοκο. Ο μέσος αριθμός των διαφόρων ονομασιών εντός της Ένωσης ανερχόταν σε 7,17(1). Μετά από σχετική συζήτηση, οι διοικητές των Εθνικών Τραπεζών των νομισμάτων πρότειναν μια σειρά 8 κερμάτων: 1, 2, 5, 10, 20 και 50 λεπτά, 1 και 2 ευρώ. Αναφέρθηκε το ενδεχόμενο δημιουργίας ενός κέρματος των 5 ευρώ, στη συνέχεια, όμως, αποκλείσθηκε, αφού αποφασίστηκε η δημιουργία ενός χαρτονομίσματος του ιδίου ποσού. Η ύπαρξη 6 κερμάτων σε λεπτά αποσκοπεί στη διευκόλυνση των πράξεων μετατροπής, με την κατάρτιση νέων τιμών σε ευρώ, όσον το δυνατόν πλησιέστερων στις παλαιές τιμές σε εθνικό νόμισμα. Η απόφαση για τις ονομασίες λήφθηκε επίσημα στις 3 Μαΐου 1998, με την έκδοση του κανονισμού αριθ. (ΕΚ) 975/98 του Συμβουλίου, της 3ης Μαΐου 1998 για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν(2).

2. Ο καθορισμός της αξίας του ευρώ πραγματοποιήθηκε σύμφωνα με τις διατάξεις της συνθήκης ΕΚ (άρθρο 123.4), στο οποίο δεν γίνεται καμία αναφορά στην ονομασία των κερμάτων.

4. Ο φινλανδικός νόμος αριθ. 890/2000 για τη στρογγύλευση των τιμών των εκφρασμένων σε ευρώ εκδόθηκε στις 27 Οκτωβρίου 2000 και είναι, συνεπώς, μεταγενέστερος των αποφάσεων των σχετικών με τα προγράμματα παραγωγής. Το συμβιβάσιμο του νόμου αυτού με τους κανονισμούς αριθ. (ΕΚ) 974/98 του Συμβουλίου της 3ης Μαΐου 1998 για την εισαγωγή του ευρώ(3) και του 975/98 του Συμβουλίου, καθώς και των οδηγιών για την προστασία του καταναλωτή, εξετάσθηκε από τιςπηρεσίες της Επιτροπής. Αποφασίσθηκε ότι οι διατάξεις του ήταν στο σύνολό τους συμβιβάσιμες με την κοινοτική νομοθεσία, δεδομένου ότι τα κέρματα του 1 και των 2 λεπτών διατηρούσαν την ιδιότητα του νομίμου χρήματος στη Φινλανδία. Γενικά, η Επιτροπή έχει την άποψη ότι ένα συμμετέχον στο νομισματικό σύστημα κράτος έχει τη δυνατότητα να μην παράγει ορισμένα κέρματα του ευρώ, αλλά δεν μπορεί να αρνηθεί την ιδιότητα του νομίμου χρήματος.

5.-6. Ο μόνος περιορισμός για την αποδοχή κερμάτων σε ευρώ προβλέπεται στην κοινοτική νομοθεσία που περιέχεται στο άρθρο 11 του κανονισμού αριθ. (ΕΚ) 974/98 του Συμβουλίου: ουδείςποχρεούται να δεχθεί άνω των πενήντα κερμάτων σε κάθε πληρωμή. Οποιοσδήποτε άλλος περιορισμός μπορεί να προκύψει μόνον από συγκεκριμένες εθνικές διατάξεις, η δυνατότητα ύπαρξης των οποίων προβλέπεται από την αιτιολογική σκέψη αριθ. 19 του ίδιου κανονισμού. Η Επιτροπή δεν προτίθεται να προτείνει τροποποίηση των εν λόγω διατάξεων.

(1) Στο Βέλγιοπήρχαν 5, στη Δανία 7, στη Γαλλία 9, στη Γερμανία 8, στην Ελλάδα 7 και στην Ιρλανδία 9, 9 στην Ιταλία, 5 στο Λουξεμβούργο, 6 στις Κάτω Χώρες, 7 στην Πορτογαλία, 9 στην Ισπανία και 7 στο Ηνωμένο Βασίλειο.

(2) ΕΕ L 139 της 11.5.1998.

(3) ΕΕ L 139 της 11.5.1998.